UCL: Jgħaddu PSG u Chelsea għas-semi-finali PARIS ST-GERMAIN………… 0 BAYERN MUNICH…………….. 1 ( Agg: PSG 3-3 bil-goal away) Minkejja li Bayern Munich għelbu lil Paris St-Germain bl-iskor ta' 1-0 fit-tieni leg tal-kwarti-finali tal-UEFA Champions League, kienu l-Franċiżi li kkwalifikaw għas-semi-finali permezz tar-regola tal-goal away hekk kif spiċċaw b'aggregate ta' 3-3. Kienu l-Pariġini li ħarġu l-aħjar iżda b'mod gradwali Bayern bdew jissetiljaw u anke fetħu pressjoni fuq il-lasti avversarji bl-aħjar żewġ ċansijiet jsalu fis-26 minuti minn tentattivi ta' Leroy Sane u Joshua Kimmich li għaddew iħakku mal-lasta. Ir-reazzjoni tal-Pariġini kie­net waħda mmedja­ta fejn Neymar ixxuttja ċentrali meta seta' jagħmel aħjar. Iżda fit-38 minuta, l-is­tess Neymar kien sfortunat meta b'xutt imdawwar minn tarf il-kaxxa ġie mċaħħad mill-mimduda. Madankollu żewġ minuti wara kienu Bayern li fetħu l-iskor meta Keylor Navas salva parzjalment fuq David Alaba biex Eric Choupo-Moting kien pront u bir-ras xeħet il-ballun fix-xibka. Fit-tieni taqsima, il-Fran­ċiżi ħarġu jfittxu l-goal biex "joqtlu" l-logħba fejn Neymar reġa' kien "ħati" meta falla bosta ċansijiet ta' skor. Min-naħa tagħhom, Ba­yern xeħtu kollox fuq l-attakk iżda ma setgħux jinfdu d-difiża avversarja. Porto għelbu lil Chelsea bl-iskor ta' 1-0 iżda kienu dawn tal-aħħar li għaddew b'aggregate ta' 2-1. Konxji mill-vantaġġ tal- ewwel leg, Chelsea niżlu għal dan konfront b'tattika ta' konteniment fejn il-Portugiżi ftit li xejn kellhom spazju biex jimmanuvraw. U meta l-logħba dehret li kienet se tispiċċa fi draw ta' mingħajr goals, kien Mehdi Taremi (93) li skorja ġmiel ta' goal b'rovexxjata fl-ajru.